wickkiey/tamil-wikipedia-chunked huggingface dataset:
# க. முருகையன்

**க. முருகையன்** (*G. Murugaiyan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் இராஜகிரி பகுதியினைச் சேர்ந்தவர். இராஜகிரி தொடக்கப் பள்ளியிலும் திருவையாறு அரசினர் கல்லூரியிலும் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவையாறு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# தீர்த்தவாரி உற்சவம்

யின் வெண்கலச் சிலையுடன் அர்ச்சகர்கள் புனித நீராடும் காட்சி]]  
**தீர்த்தவாரி உற்சவம்** என்பது கோயில் திருவிழாவின் இறுதியில், குறிப்பாக பிரம்மோற்சவம், மாசி மகம் போன்ற விழாக்களின் இறுதி நாளில் *அஸ்திர தேவர்* எனப்படும் சுவாமியின் சூல வடிவிலான வெண்கலச் சிலையுடன் அர்ச்சகர்கள் கோயில் குளம், ஆறு அல்லது நீர் நிலைகளில் புனித நீராட்டுவதாகும். அவ்வமயம் கரையில் உற்சவரும், அம்பிகையும் சர்வ அலங்காரத்துடன் கரையில் மக்களுக்கு காட்சியளிப்பர். சில கோயில்களில் ஆண்டுதோறும் ஒரு குறிப்பிட்ட நன்னாளில் தீர்த்தவாரி உற்சவம் நடைபெறும். இது இந்து சமயக் கோயில் விழாக்களின் இறுதி நாளில் நடைபெறும் பாரம்பரிய சடங்காகும். இதன் மூலம் முற்பிறவி பாவங்கள் நீங்கும் என்ற நம்பிக்கை உள்ளது. திருவிழாவின் இறுதிநாளில் மட்டுமின்றி கிரகணம், பங்குனி உத்திரம், சித்ரா பௌர்ணமி, தை அமாவாசை, *அர்த்தோதயம்*,. *மகோதயம்*முதலிய புண்ணிய காலங்களிலும் தீர்த்தவாரி விழா கொண்டாடப்படுகிறது.  
கும்பகோணத்தில் நடைபெறும் மகா மகத்தின் போது நடைபெறும் தீர்த்தவாரி உற்சவம் புகழ்பெற்றதாகும். அம்மன் கோயில்களில் ஆடி மாதம் தீர்த்த உற்சவம் நடைபெறுகிறது. திருக்கோடிக்காவல் கோடீசுவரர் கோயில் தீர்த்த உற்சவம் சித்திரை மாதம் கொண்டாடப்படுகிறது.பிள்ளையார்பட்டி கற்பகவிநாயகர் கோயிலில் விநாயக சதுர்த்தி அன்று தீர்த்தவாரி உற்சவம் நடைபெறுகிறது. சித்திரா பௌர்ணமி அன்று மதுரையில் கள்ளழகர் வைகை ஆற்றில் இறங்குகையில், பக்தர்கள் கள்ளழகர் மீது நீரைப் பீய்ச்சி அடித்து தீர்த்தாரி விழாவை சிறப்பிப்பது வழக்கம்.கேரளாவில் தீர்த்தவாரி உற்சவத்தை ஆறாட்டு விழா என்பர்.
# புகழேந்தி தங்கராஜ்

**புகழேந்தி தங்கராஜ்** (*Pugazhendhi Thangaraj*) என்பவர் இந்தியத் திரைப்பட இயக்குநரும், திரைக்கதை எழுத்தாளரும் ஆவார். இவர் குறிப்பாக தமிழ்த் திரைப்படங்களில் பணியாற்றி வருகிறார். புகழேந்தி பெரும்பாலும் ஈழப் போர் பின்னணியிலான படங்களை இயக்கியுள்ளார்.
# புகழேந்தி தங்கராஜ்

## தொழில்

புகழேந்தி தனது திரையுலக வாழ்க்கையை *காற்றுக்கென்ன வேலி* (2001) திரைப்படத்திலிருந்து தொடங்கினார், பின்னர் நடுத்தர செலவில் தயாரிக்கப்பட்ட படங்களில் தொடர்ந்து பணியாற்றியுள்ளார்.  
2011 ஆம் ஆண்டில், *உச்சிதனை முகர்ந்தால்* படத்தை வெளியிட்டார். இது 2009 ஆம் ஆண்டு இலங்கை இனப்போரின் போது பாலியல் வன்கொடுமைக்கு ஆளான 13 வயது சிறுமியின் கதையைச் சொல்கிறது. சத்யராஜ், சங்கீதா ஆகியோர் முதன்மை வேடங்களில் நடித்த இந்தப் படம் விமர்சன ரீதியான பாராட்டைப் பெற்றது. மேலும் தமிழ்நாடு அரசின் சிறந்த திரைப்படத்திற்கான மூன்றாவது விருதையும் பெற்றது.  
2016 ஆம் ஆண்டில், புகழேந்தி இலங்கைத் தமிழர்களின் அவலநிலை குறித்து மீண்டும் *அவர்கள்* என்ற குறும்படத்தை உருவாக்கினார். அடுத்த ஆண்டு, அதே கருப்பொருளை அடிப்படையாகக் கொண்டு *ஈழம் 87* என்ற புத்தகத்தை வெளியிட்டார்.  
அடுத்து இவர் பாக்கு நீரிணையின் இருபுறமும் தமிழர்கள் எதிர்கொள்ளும் வெவ்வேறு வகையான சிக்கல்களை அடிப்படையாகக் கொண்ட கதையைக் கொண்ட *கடல் குதிரைகள்* (2018) என்ற படத்தைத் தயாரித்தார். தணிக்கையின் போது படத்தின் அசல் பதிப்பில் 20 வெட்டுக்களுக்குப் பிறகே படம் வெளியானது. படம் எதிர்மறையான விமர்சனங்களைப் பெற்றது. டைம்ஸ் ஆஃப் இந்தியாவின் ஒரு விமர்சகர் "படத்தின் உருவாக்கத்தில் மிகுந்த கவனக் குறைவு உள்ளது. மேலும் பார்வையாளர்களின் கவனத்தை ஈர்க்கத் தேவையான அடிப்படை திரைப்படத் தரம் கூட இல்லை" என்று கூறியது.
# புகழேந்தி தங்கராஜ்

## திரைப்படவியல்

| ஆண்டு | திரைப்படம் | குறிப்புகள் |
| --- | --- | --- |
| 2001 | *காற்றுக்கென்ன வேலி* |  |
| 2005 | *உள்ளக் கடத்தல்* |  |
| 2007 | *ரசிகர் மன்றம்* |  |
| 2011 | *உச்சிதனை முகர்ந்தால்* | சிறந்த திரைப்படத்திற்கான தமிழ்நாட்டு அரசின் மூன்றாவது விருது |
| 2018 | *கடல் குதிரைகள்* | } |
# திருவாலம்பொழில்

**திருவாலம்பொழில்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் தஞ்சாவூர் மாவட்டத்திலுள்ளது.
# திருவாலம்பொழில்

## அமைவிடம்

திருவாலம்பொழில், கடல் மட்டத்திலிருந்து சுமார் 71.82 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.
# திருவாலம்பொழில்

## விவரங்கள்

- திருவாலம்பொழில் ஊரின் அஞ்சல் குறியீட்டு எண் 613103 ஆகும்.  
- திருவாலம்பொழில் ஊரில் ஆத்மநாதேசுவரர் கோயில் என்ற சிவன் கோயில் ஒன்றும், வடமுலேசுவரர் கோயில் என்ற சிவன் கோயில் ஒன்றும், பொன்னியம்மன் கோயில் என்ற அம்மன் கோயில் ஒன்றும் அமைந்துள்ளன.  
- திருவாலம்பொழில் பகுதியானது, திருவையாறு சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, தஞ்சாவூர் மக்களவைத் தொகுதி சார்ந்தது.
# க. முருகேசன்

**க. முருகேசன்** (*K. Murugesan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தர்மபுரி மாவட்டம் பாப்பாரப்பட்டி பகுதியினைச் சேர்ந்தவர். தருமபுரி வாரிய உயர்நிலைப் பள்ளியிலும், சேலம் அரசுக் கலைக் கல்லூரியிலும் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பாலக்கோடு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# எசு. முத்துலிங்கம்

**எசு. முத்துலிங்கம்** (*S. Muthulingam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் வந்தவாசி நகரைச் சேர்ந்தவர். வந்தவாசி வாரிய உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1962, 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தல்களில் வந்தவாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# மா. முத்துசாமி

**மா. முத்துசாமி** (*M. Muthuswamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் தில்லைபுரம் பகுதியினைச் சேர்ந்தவர். நாமக்கல் உயர்நிலைப் பள்ளியில் கல்வி பயின்றுள்ளார். இவர் இளங்கலை, இளநிலை கல்வியியல் பட்டங்களையும் பெற்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் நாமக்கல் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். இவர் உள்ளாட்சித் துறை அமைச்சராகவும் பணியாற்றியுள்ளார்.
# உமைர் லத்தீஃப்

**உமைர் லத்தீஃப்** (*Umair Lateef*) ஓர் இந்திய நடிகர். 1998ஆம் ஆண்டு மே மாதம் 25ஆம் தேதி பிறந்தார். பெரும்பாலும் தமிழ் மொழித் திரைப்படங்களிலும் தொலைக்காட்சி நிகழ்ச்சிகளிலும் தோன்றுகிறார். அமரன் (2024) திரைப்படத்தில் நடித்ததற்காகவும், இந்திய சமையல் மெய்ம்மைக் காட்சியான குக்கு வித் கோமாளி பருவம் 6 நிகழ்ச்சியில் பங்கேற்றதற்காகவும் அறியப்படுகிறார்.  
உமைர் 2024ஆம் ஆண்டு தமிழ் மொழி அதிரடித் திரைப்படமான அமரன் மூலம் தனது திரை வாழ்க்கையைத் தொடங்கினார். நடிகர் சிவகார்த்திகேயனுடன் இணைந்து வாகீத்து அகமதுவாக நடித்தார். 2025ஆம் ஆண்டு, சிடார் விஜய்யின் நகைச்சுவை சமையல் மெய்ம்பை நிகழ்ச்சியான குக்கு வித்து கோமாளி பருவம் 6 இல்போட்டியாளராகத் தோன்றினார்.
# உமைர் லத்தீஃப்

## திரைப்படம்

| 2024 | *அமரன்* | சிப்பாய் வாகித் அகமது | தமிழ் |
| --- | --- | --- | --- |
# உமைர் லத்தீஃப்

## திரைப்படம்

### தொலைக்காட்சி

| ஆண்டு | தலைப்பு | வேடம் | குறிப்புகள் | மேற்கோள். |
| --- | --- | --- | --- | --- |
| 2025-முதல் | *குக்கு வித்து கோமாளி பருவம் 6* | போட்டியாளர் |  |  |
| 2025 | *ஊம் சொல்றியா ஊகூம் சொல்றியா பருவம் 3* | போட்டியாளர் |  |  |
| 2025 | *சிடார்ட்டு மியூசிக்கு பருவம் 6* | போட்டியாளர் | } |  |
# ஆர். நாகசுந்தரம்

**ஆர். நாகசுந்தரம்** (*R. Nagasundaram*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருச்சிராப்பள்ளி மாவட்டம் மலைக்கோட்டைப் பகுதியினைச் சேர்ந்தவர். திருச்சிராப்பள்ளி புனித சூசையப்பர் உயர்நிலைப் பள்ளியில் கல்வி பயின்றுள்ளார். தட்டச்சு, சுருக்கெழுத்து, கணக்குவைத்து வருதல் பயிற்சிகளிலும் தேர்ச்சிப் பெற்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருச்சிராப்பள்ளி-II சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சத்தீசுகர் சட்டமன்றத் தொகுதிகளின் பட்டியல்

**சத்தீசுகர் சட்டமன்றம்** என்பது இந்தியாவில் சத்தீசுகர் மாநிலத்தின் ஓரவை முறைமை சட்டமன்றமாகும். சத்தீசுகர் சட்டமன்றமானது மாநிலத் தலைநகரான ராய்ப்பூரில் உள்ளது. இம்மாநிலத்தில் மொத்தம் 90 சட்டமன்றத் தொகுதிகள் உள்ளன. சட்டமன்றத்தின் பதவிக்காலம் ஐந்து ஆண்டுகளாகும்.
# சத்தீசுகர் சட்டமன்றத் தொகுதிகளின் பட்டியல்

## சட்டமன்றத் தொகுதிகள்

சத்தீசுகர் சட்டமன்றத் தொகுதிகள் பின்வருமாறு  
| } |  |  |
| --- | --- | --- |
| -
! 11 | சீதாப்பூர் | பழங்குடியினர் |
| -
! 16 | இராய்கட் | பொது |
| -
! 26 | இலோர்மி | முங்கேலி |
# துடியலூர் கூட்டுறவு வேளாண்மை சேவை சங்கம்

**துடியலூர் கூட்டுறவு வேளாண்மை சேவை சங்கம்** (*Tudiyalur Cooperative Agricultural Society* (சுருக்கமாக:**டியூகாஸ்**), தமிழ்நாடின் கோயம்புத்தூர் மாவட்டம், துடியலூரை தலைமையிடமாகக் கொண்டு 29 ஏப்ரல் 1955 அன்று பதிவு செய்யப்பட்டு, 05 மே1955 முதல் செயல்பட்டு வருகிறது. இக்கூட்டுறவு நிறுவனத்தில் 1397 உறுப்பினர்கள் உள்ளனர்.
துடியலூர் கூட்டுறவு வேளாண்மை சேவை நிறுவனத்திற்கு சொந்தமாக ரூபாய் 627.74 இலட்சம் மதிப்புள்ள நிலம், கட்டிடங்கள், கிடங்குகள், இயந்திர தளவாடங்கள், வாகனங்கள் மற்றும் இதர சொத்துகள் உள்ளது. இந்நிறுவனம் வழங்கிய கடன்களின் நிலுவை மதிப்பு ரூபாய்163.04 கோடி ஆகும்.  
இச்சேவைக் கூட்டுறவு சங்கம் 10 நகைக்கடன் உள்ளிட்ட வேளாண்மைக் கருவிகள் வாங்குவதற்குகான கடன் வழங்கும் 9 கிளைகளுடன் இயங்குகிறது.
# துடியலூர் கூட்டுறவு வேளாண்மை சேவை சங்கம்

## நோக்கம்

- வேளாண்மை இடுபொருட்களான சான்று விதைகள், உரங்கள், பூச்சிக்கொல்லிகள், டிராக்டர் போன்ற வேளாண் இயந்திரங்கள் & கருவிகள் மற்றும் நிதியுதவி ஆகியவை ஒரே கூரையின் கீழ் வழங்குதல்.
# துடியலூர் கூட்டுறவு வேளாண்மை சேவை சங்கம்

## நிர்வாகம்

சங்க உறுப்பினர்களால் தேர்ந்தெடுக்கப்பட்ட நிர்வாகக்குழு மற்றும் அரசால் நியமிக்கப்படும் மேலாண்மை இயக்குநரால் சங்க நிர்வாகம் மேற்கொள்ளப்பட்டு வருகிறது.
# துடியலூர் கூட்டுறவு வேளாண்மை சேவை சங்கம்

## வழங்கும் முதன்மைச் சேவைகள்

### சான்று விதைகள் உற்பத்தி மற்றும் விற்பனை

அதிக வேளாண்மைக்கு தேவையான மரபணு தூய்மை மற்றும் முளைப்புத்திறன் கொண்ட தரமான விதைகளை குறைந்த விலையில் வழங்குவதற்கு விதை உற்பத்தி திட்டம் 1978ஆம் ஆண்டு முதல் செயல்படுகிறது. பருத்தி, நெல், காய்கறி விதைகள் இத்திட்டத்தின் கீழ் உற்பத்தி செய்யப்பட்டு விற்பனை செய்யப்படுகிறது.  
அதிக மகசூல் தரக்கூடிய விதைகள் தமிழ்நாடு வேளாண் பல்கலைக்கழகத்திலிருந்து கொள்முதல் செய்யப்பட்டு, தேர்ந்தெடுக்கப்பட்ட விவசாயிகளுக்கு வழங்கப்படுகிறது. விதை உற்பத்திக்கு தேவையான தொழில்நுட்ப ஆலோசனைகள், நிலத்தைப் பண்படுத்துவதிலிருந்து அறுவடை காலம் வரை இலவசமாக களப்பணியாளர்களால் வழங்கப்படுகிறது. சான்று விதைக்கு தெரிவு செய்யப்பட்ட நிலங்களை சான்று விதைகள் துறையால் அவ்வப்போது ஆய்வு செய்யப்படுகிறது., உற்பத்தி செய்த விதைகள் பரிசோதனை செய்யப்பட்டு, தமிழ்நாடு விதைச்சான்று துறை,சான்று வழங்கியதும் விவசாயிகளிடம் சான்றளிக்கப்பட்ட விதைகள் கொள்முதல் செய்யப்படுகிறது. பின் அதனை சங்கத்தின் தொழிற்கூடத்திலேயே பதப்படுத்தி ஆய்வு செய்யப்பட்டு விற்பனை செய்யப்படுகிறது.  
தொழிற்கூட ஆய்விற்குப் பின்னர் சான்று விதைகளின் தன்மை விருத்தி வித்து மரபணு தூய்மை மற்றும் முளைப்புத்திறன் ஆகியவை சரிபார்க்கப்பட்டு, சான்று விதைகள் இயக்குநரகத்தால் சான்று பெறப்பட்டு விவசாயிகளுக்கு இவ்விதைகள் வழங்கப்படுகிறது.
# துடியலூர் கூட்டுறவு வேளாண்மை சேவை சங்கம்

## வழங்கும் முதன்மைச் சேவைகள்

### உரங்கள்

துடியலூர் கூட்டுறவு வேளாண்மை சங்கம் அனைத்து பயிர்களுக்கும் பொருத்தமான கலவை உரங்களை தயாரித்து வருகிறது. 2022-23 ஆம் ஆண்டில் 6543 மெட்ரிக் டன் உரங்கள் தயாரிக்கப்பட்டது.  
2022ஆம் ஆண்டில் இந்நிறுவனம் உரங்கள் விற்பனை செய்வதை தமிழ்நாடு அரசு தடை செய்தது. இதனால் வேளாண் மக்கள் போரட்டம் நடத்தினர்பின் 2023ஆம் ஆண்டில் தமிழ்நாடு அரசு உர விற்பனையை மீண்டும் துவக்க ஆணையிட்டது.பின்னர் இதன் உர விற்பனை பிரிவு மீண்டும் திறக்கப்பட்டது.
# துடியலூர் கூட்டுறவு வேளாண்மை சேவை சங்கம்

## வழங்கும் முதன்மைச் சேவைகள்

### வேளாண் உபகரணங்கள் வழங்குதல்

விவசாயிகளுக்கு உழுதல் பணிக்கு டிராக்டர்கள் மற்றும் இதர கருவிகளை நியாயமான வாடகையில் சங்கம் வழங்கி வருகிறது. மேலும் வேளாண்கருவிகளை உற்பத்தி செய்தவற்கு ஒரு தொழிற்சாலையை சங்கம் தொடங்கியுள்ளது. மேலும் பின்வரும் வேளாண் கருவிகளை மாநிலத்திலுள்ள அனைத்து விவசாயிகளுக்கும் விற்பனை செய்கிறது.
- டியூகாஸ் பவர் தெளிப்பான்கள்
- டியூகாஸ் கைத்தெளிப்பான்கள்
- சிறப்பு வகை வேளாண்மைக் கருவிகள்
# துடியலூர் கூட்டுறவு வேளாண்மை சேவை சங்கம்

## வழங்கும் முதன்மைச் சேவைகள்

### அச்சகங்கள்

டியூகாஸ் நிறுவனம் பூச்சிக்கொல்லி மற்றும் கோவை விதைகள் ஆகியவற்றுக்கான டேக் மற்றும் அனைத்து வகையான சிட்டைகள் கூட்டுறவு அச்சகத்தில் அச்சிடப்படுகிறது. வங்கி கணக்குப்புத்தகம், வவுச்சர், லெட்ஜர், இரசீதுகள் உள்ளிட்ட அனைத்து வகையான பைண்டிங் மற்றும் அச்சுப்பணிகள் மேற்கொள்ளப்படுகிறது.
# துடியலூர் கூட்டுறவு வேளாண்மை சேவை சங்கம்

## வழங்கும் முதன்மைச் சேவைகள்

### பெட்ரோல் நிலையம்

விவசாயிகள், உறுப்பினர்கள் பொதுமக்கள் மற்றும் டிராக்டர் பிரிவுக்கு எரிபொருள் தேவையை பெட்ரோல் பங்க் இச்சேவைச் சங்கம் நிறைவு செய்கிறது.
# துடியலூர் கூட்டுறவு வேளாண்மை சேவை சங்கம்

## வழங்கும் முதன்மைச் சேவைகள்

### சில்லரை பிரிவு

- உரங்கள், பூச்சிக்கொல்லிகள், விதைகள், வேளாண் உபகரணங்கள், வேப்பம்பிண்ணாக்கு மற்றும் நுண்ணூட்ட கலவை உரங்கள் விற்பனை செய்ய சில்லரை பிரிவு செயல்பட்டு வருகிறது.
- அசோகா செக்கு எண்ணெய் என்ற வர்த்தக பெயரில் தயாரித்து தமிழ்நாட்டிலுள்ள அனைத்து தொடக்க வேளாண்மை கூட்டுறவு கடன் சங்கங்களுக்கு விநியோகம் செய்து வருகிறது.
# துடியலூர் கூட்டுறவு வேளாண்மை சேவை சங்கம்

## விருதுகள்

- 1998-99 முதல் 2010-11 வரை 11 ஆண்டுகளாக தொடர்ச்சியாக தமிழ்நாட்டின் சிறந்த கூட்டுறவு நிறுவனமாக தமிழ்நாடு அரசால் தேர்ந்தெடுக்கப்பட்டது.
# துடியலூர் கூட்டுறவு வேளாண்மை சேவை சங்கம்

## சிறப்புகள்

டியூகாஸ் நிறுவனம் தொடங்கப்பட்ட காலத்திலிருந்தே இலாபத்தில் இயங்கி வருகிறது
# விக்கிப்பீடியா:உங்களுக்குத் தெரியுமா/ஆகத்து 28, 2025

- **செபமாலை** (படம்) கத்தோலிக்கரின் பக்தி முயற்சிகளுள் ஒன்றாகும். செபமாலையில் உள்ள மணிகள் செபங்களின் எண்ணிக்கையைக் கணக்கிட உதவுகின்றன.
- **எதிர்ப்புப் போராட்டம்** என்பது சமூக, அரசியல், பொருளாதார உரிமை மறுப்புகள், வன்முறை, அதிகார கட்டுப்படுத்தல்கள், சுரண்டல்கள் போன்ற அநீதிகளையோ அல்லது அநீதிகள் என்று தாம் கருதுபவற்றையோ தனி மனிதரோ அல்லது மனிதக் குழுக்களோ எதிர்க்கும் ஒரு வழிமுறை ஆகும்.
- சோழர் காலத்தில் ஆடல்வல்லார்கள் இருந்த குடியிருப்புப் பகுதி **தளிச்சேரி** என அழைக்கப்பட்டது. முதலாம் இராசராசன் காலத்தில் சோழ மண்டலம் முழுவதிலும் உள்ள இசை, நடனக்கலைஞர்கள் ஆதரிக்கப்பட்டனர். கோவிலின் அருகில் இவர்களுக்கு வீடுகள் உருவாக்கப்பட்டன.
- **பார்சி சீர்திருத்த இயக்கம்** 1851-இல் பம்பாயில் தோற்றுவிக்கப்பட்ட ஒரு சமூக இயக்கம். பெண் கல்வியை அவர்கள் ஆதரித்தனர். தங்கள் பார்சி சமூகத்தில் நிலவிய திருமண சடங்குகளில் சீர்திருத்தம் கொண்டு வர அவர்கள் விரும்பினர்.
- **தமிழீழத் தேசிய காற்பந்து அணி** 2025-இற்கான கொனிஃபா ஆசியக் காற்பந்தாட்டக் கிண்ணத்தை வென்றது.
# நிவாபிளெக்சு

**நிவாபிளெக்சு** (*Nivaflex*) என்பது கடிகாரத் தயாரிப்பில் முக்கியமான ஒரு ஆக்டா மாறுபாட்டு உலோகக் கலவையாகும். இது முதன்மையாக முதன்மைக்கம்பிச் சுருளாகப் பயன்படுத்தப்படுகிறது. 1957 ஆம் ஆண்டு சுவிட்சர்லாந்து நாட்டைச் சேர்ந்த உலோகவியலாளரான ரெய்ன்கார்ட்டு சிட்ராமன் என்பவரால் வர்த்தக முத்திரையாகப் பதிவு செய்யப்பட்டது. நிவாபிளெக்சு கலப்புலோகம் முற்றிலும் காந்தமற்றது. வெப்ப விரிவாக்கத்தின் மிகக் குறைந்த குணகத்தைக் காட்டுகிறது. இதன் இயைபாக 45% கோபால்ட்டு, 21% நிக்கல், 18% குரோமியம், 5% இரும்பு, 4% டங்சுடன், 4% மாலிப்டினம், 1% தைட்டானியம் மற்றும் 0.2% பெரிலியம் ஆகியவை கலந்துள்ளன. கார்பன் உள்ளடக்கம் உலோகக் கலவையின் எடையில் 0.1 சதவீதத்திற்கும் குறைவாக உள்ளது.
# ஆர். நல்லமுத்து

**ஆர். நல்லமுத்து** (*R. Nallamuthu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் கைலாசம்பாளையம் கிராமத்தினைச் சேர்ந்தவர். திருச்செங்கோடு வாரிய உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சங்ககிரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# க. ரா. நல்லசிவம்

**க. ரா. நல்லசிவம்** (*K. R. Nallasivam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தமிழ், ஆங்கிலம், இந்தி என மும்மொழிகளில் புலமை பெற்றவர். சம்யுக்தா சோசலிச கட்சியினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மொடக்குறிச்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பாரலு ஆறு

**பாரலு ஆறு** (*Bharalu River*) இந்திய மாநிலமான அசாம் மாநிலத்தில் ஓடும் பிரம்மபுத்திரா ஆற்றின் துணை ஆறாகும். பாரலு ஆறு மேகாலயாவின் காசி மலைகளில் உருவாகி, குவகாத்தியின் மையப்பகுதி வழியாகப் பாய்ந்து, பிரம்மபுத்திரா நதியுடன் கலக்கிறது. பாரலு ஆறு, அசாம் மாநிலத்தில் மிகவும் அதிகமாக மாசுபட்ட ஆறுகளில் ஒன்றாகும்.
# பாரலு ஆறு

## மாசுக்கள்

குவகாத்தி நகரத்தின் நகராட்சி கழிவுகளில் பெரும்பகுதியை பராலு நதி சுமந்து செல்கிறது. பாரலு குவகாத்தி நகரத்தில் ஓர் இயற்கையான வடிகாலாக செயல்படுகிறது. சந்தைகள், வணிக நிறுவனங்கள், உணவு விடுதிகள், உணவகங்கள், பள்ளிகள் போன்றவற்றிலிருந்து வெளியேறும் கழிவுநீர் மற்றும் கழிவுகளை இந்த நதி சுமந்து சென்று பாரலுமுக்கு பகுதியில் பிரம்மபுத்திரா நதியைச் சந்திக்கிறது. தேசிய நதி பாதுகாப்பு இயக்குநரகம் நிர்ணயித்த அனுமதிக்கப்பட்ட வரம்பு 3 மி.கி/லிட்டருடன் ஒப்பிடும்போது, ஆற்றின் உயிர்வேதியியல் ஆக்சிசன் தேவை 52 மி.கி/லிட்டராக உள்ளது. மேலும், ஆற்றில் இருந்து உருவாகும் அருவருப்பான வாசனை குவகாத்தி குடியிருப்பாளர்களுக்கு ஒரு சுகாதாரக் கேடாகவும் உள்ளது.
# தமிழ்நாடு கூட்டுறவு விற்பனை இணையம்

**தமிழ்நாடு கூட்டுறவு விற்பனை இணையம்** (Tamilnadu Co-operative Marketing Fedaration) (சுருக்கமாக:*டான்பெட்*) 20 பிப்ரவரி 1959 அன்று செயல்படத் துவங்கியது. தஞ்சாவூர், திருவாரூர் மற்றும் நாகப்பட்டினம் மற்றும் நீலகிரி மாவட்டங்கள் நீங்கலாக தமிழ்நாடு முழுவதும் இக்கூட்டுறவு நிறுவனம் வணிக நடவடிக்கைகள் மேற்கொள்கிறது.இதன் தலைமையகம் சென்னையில் செயல்படுகிறது.
# தமிழ்நாடு கூட்டுறவு விற்பனை இணையம்

## நோக்கம்

- விவசாயிகளுக்கு தேவையான வேளாண் இடுபொருட்களான உரங்கள், விதைகள், பூச்சி மருந்துகள் மற்றும் வேளாண் கருவிகளை சேமித்து, தனது இணைப்புக் கூட்டுறவு சங்கங்களான **தாலுகா வேளாண்மை உற்பத்தியாளர்கள் கூட்டுறவு விற்பனை சங்கங்கள்** மற்றும் **தொடக்க கூட்டுறவு வேளாண்மை சங்கங்கள்** மூலம் விநியோகம் செய்தல்.
- தனது இணைப்பு சங்கங்கள் கொள்முதல் செய்து, சேமித்து விற்பனை செய்யும் வேளாண் விளைப்பொருட்களுக்கு சந்தையினை ஏற்படுத்துதல்.
- வேளாண் உற்பத்தி சார்ந்த பொருட்களுக்கான சேமிப்பு வசதிகளையும் எளிதில் தரம் குறையக்கூடிய வேளாண் பொருட்களை குளிர்பதன கிடங்குகளில் சேமிப்பதற்கான வசதிகளை ஏற்படுத்துதல்.
- வேளாண் இடுபொருட்களான கலப்புரங்கள், குருணை வடிவிலான கலப்புரங்கள் மற்றும் விதைகள் ஆகியனவற்றை உற்பத்தி செய்தல்.
# தமிழ்நாடு கூட்டுறவு விற்பனை இணையம்

## நிர்வாக அமைப்பு

- இதன் நிர்வாகம் தேர்ந்தெடுக்கப்பட்ட நிர்வாகக் குழுவால் மேற்கொள்ளப்படுகிறது. கூடுதல் பதிவாளர் நிலையில் உள்ள கூட்டுறவு அலுவலர் இதன் மேலாண்மை இயக்குநராக தமிழ்நாடு அரசால் நியமிக்கப்படுகிறார்.
- உர விற்பனை மற்றும் வேளாண் விளைப்பொருள் விற்பனைப் பிரிவுகள் அரசால் நியமிக்கப்படும் கூட்டுறவுச் சங்கங்களின் இணைப்பதிவாளர் நிலையிலுள்ள பொது மேலாளர்களால் நிர்வகிக்கப்படுகிறது. நிர்வாகம் மற்றும் உட்தணிக்கை பிரிவுகள் துணைப்பதிவாளர் நிலையிலுள்ள அலுவலர்களால் நிர்வகிக்கப்படுகிறது.
- இதன் தலைமை அலுவலகத்தில் நிர்வாகம், கணக்கு, உட்தணிக்கை, உரம், விதை மற்றும் பூச்சி மருந்துகள், வேளாண் விளைப்பொருள் விற்பனை மற்றும் கட்டிட பிரிவுகள் உள்ளது.
- இந்த இணையம் தமிழ்நாடு முழுவதும் 18 மண்டல அலுவலகங்களைக் கொண்டுள்ளது.
# தமிழ்நாடு கூட்டுறவு விற்பனை இணையம்

## உறுப்பினர்கள்

- தஞ்சாவூர், திருவாரூர் மற்றும் நாகப்பட்டினம் மாவட்டங்கள் நீங்கலாக உள்ள மாவட்டங்களில் அமைந்துள்ள தாலுகா வேளாண்மை உற்பத்தியாளர்கள் கூட்டுறவு விற்பனை சங்கங்கள், தஞ்சாவூர் விற்பனை கூட்டுறவு விற்பனை இணையம், திருவாரூர் மற்றும் தமிழ்நாடு சேமிப்பு கிடங்கு நிறுவனம்.
# தமிழ்நாடு கூட்டுறவு விற்பனை இணையம்

## மூலதனம்

இதன் அங்கீகரிக்கப்பட்ட மற்றும் செலுத்தப்பட்ட மூலதனம் ஓவ்வொரு பங்கும் ரூபாய்.500 வீதம் ஒரு இலட்சம் பங்குகள் என்ற அளவில் அங்கீகரிக்கப்பட்ட மூலதனம் ரூ.5 கோடியாகும்.
# தமிழ்நாடு கூட்டுறவு விற்பனை இணையம்

## செயல்பாடுகள்

### உர விநியோகம்

தொடக்க வேளாண்மை கூட்டுறவு கடன் சங்கங்களால் அளிக்கப்படுகின்ற பயிர்கடனில் ரொக்கப் பகுதி மற்றும் பொருட் பகுதி அடங்கியுள்ளது. அதில் பொருட் பகுதியில் உள்ள உரங்கள், பூச்சி மருந்துகள், விதைகள் மற்றும் வேளாண் உற்பத்தி கருவிகள் ஆகியனவற்றை தமிழ் நாடு கூட்டுறவு விற்பனை இணையம் தொடக்க வேளாண்மை கூட்டுறவு கடன் சங்கங்கங்கள் மூலம் விநியோகிக்கிறது.  
தொடக்க வேளாண்மை கூட்டுறவு கடன் சங்கங்களுக்கு அளிக்கப்படும் உரங்களை டான்பெட் நிறுவனம் முன்னணி உற்பத்தியாளர்களாகவுள்ள. இப்கோ, கிரிப்கோ, ஐ.பி.எல், கோரமண்டல், பாக்ட், ஆர்.சி.எப், ஸ்பிக் மற்றும் கிரீன் ஸ்டார் போன்ற நிறுவனங்களிலிருந்து டான்பெட் கொள்முதல் செய்து விநியோகிக்கிறது.
# தமிழ்நாடு கூட்டுறவு விற்பனை இணையம்

## செயல்பாடுகள்

### உர உற்பத்தி

இந்த இணையம் நுண்ணூட்டச்சத்து கலப்பு உரம் மற்றும் பாமணி 17:17:17 என்ற குருணை வடிவிலான கலப்புரத்தினை வேப்பம் புண்ணாக்கு கலந்து உற்பத்தி செய்கிறது. இக்கலப்பு உர உற்பத்தி ஆலை திருவாரூர் மாவட்டம், மன்னார்குடியில் உள்ள பாமணி கிராமத்தில் அமைந்துள்ளது. திண்டுக்கல் மாவட்டம் எரியோட்டில் நுண் உர கலவை உற்பத்தி அலகு மற்றும் உயிரி உரம் மற்றும் உயிரி பூச்சிக்கொல்லி உற்பத்தி அலகு செயல்பட்டு வருகிறது
# தமிழ்நாடு கூட்டுறவு விற்பனை இணையம்

## செயல்பாடுகள்

### வேளாண் விளைப்பொருள்கள் சந்தையிடுதல்

சந்தைப்படுத்தும் நிறுவனமான டான்பெட் நிறுவனம் வேளாண் விளைப்பொருட்களான பருத்தி, மிளகாய், தனியா, பருப்பு வகைகள் மற்றும் எண்ணெய் வித்துகளை தாலுகா வேளாண்மை உற்பத்தியாளர்கள் கூட்டுறவு விற்பனைச் சங்கங்கள் மற்றும் ஒழுங்குமுறை விற்பனை கூடங்கள் மூலம் விவசாயிகளுக்கு நல்ல விலை அளித்து கொள்முதல் நடவடிக்கைகளை மேற்கொள்கிறது.
# தமிழ்நாடு கூட்டுறவு விற்பனை இணையம்

## செயல்பாடுகள்

### மாட்டுத் தீவண விற்பனை

டான்பெட் மாட்டுத் தீவன விற்பனையினையை 2011ஆம் ஆண்டு முதல் மேற்கொண்டு வருகிறது. மாட்டுத் தீவன தேவை குறித்து பால் உற்பத்தியாளர்கள் ஒன்றியங்கள் அளிக்கின்ற தேவைப் பட்டியல்கள் அடிப்படையில் மாட்டுத் தீவனம் இந்தியன் பொட்டாஷ் நிறுவனத்திலிருந்து பெறப்பட்டு நேரடியாக விநியோகிக்கப்படுகிறது.
# தமிழ்நாடு கூட்டுறவு விற்பனை இணையம்

## செயல்பாடுகள்

### குளிர் பதனக் கிடங்குகள்

எளிதில் அழுகும் தன்மையுள்ள காய்கறிகள், பழங்கள் போன்ற பொருட்களை பாதுகாக்க சென்னையில் பேசின் பிரிட்ஜ் மற்றும் கோயம்பேடு ஆகிய இடங்களில் இரண்டு குளிர் பதனக் கிடங்குகளில் சேமித்து வைக்கப்படுகிறது. மேலும் வணிகர்களுக்கு சேமிப்பு பகுதிகள் மாத வாடகை அடிப்படையில் சேமிப்பதற்காக அளிக்கப்படுகிறது.
# தமிழ்நாடு கூட்டுறவு விற்பனை இணையம்

## செயல்பாடுகள்

### சேமிப்பு கிட்டங்கிகள்

வேளாண் இடுபொருட்களின் சேமிப்புக்காக டான்பெட் இணையம் 36140 மெட்ரிக் டன்கள் கொள்ளளவு கொண்ட 46 கிடங்குகளை பல்வேறு இடங்களில் நிறுவியுள்ளது. சொந்த கிடங்குகள் தவிர 8270 மெ.டன்கள் கொள்ளளவு கொண்ட 11 வாடகை கிடங்குகளையும் டான்பெட் அமர்த்தியுள்ளது
# தமிழ்நாடு கூட்டுறவு விற்பனை இணையம்

## செயல்பாடுகள்

### மண்ணெண்ணெய் விநியோகம்

டான்பெட் மண்ணெண்ணெய் மொத்த விநியோகத்திற்காக 15 கிலோ லிட்டர் சேமிப்பு திறன் கொண்ட மண்ணெண்ணெய் விநியோக மையத்தை சென்னை கோடம்பாக்கத்தில் 1969ஆம் ஆண்டில் நிறுவி செயல்படுத்தி வருகிறது. மொத்த விற்பனை தவிர பொது விநியோக திட்டத்தில் உள்ள குடும்ப அட்டைதாரர்களின் சில்லறை விநியோக பயன்பாட்டிற்காக சென்னை கோடம்பாக்கம், மன்னார்குடி மற்றும் கோயம்புத்தூர் ஆகிய இடங்களில் தரையடி மண்ணென்ணெய் கிட்டங்கிகள் அமைத்துள்ளது..
# தமிழ்நாடு கூட்டுறவு விற்பனை இணையம்

## செயல்பாடுகள்

### பெட்ரோல் மற்றும் டீசல் விநியோகம்

சென்னை, கோடம்பாக்கம் பெட்ரோல் விநியோக மையம் 19.06.2013 அன்றும், கோயம்பேடு மொத்த விற்பனை அங்காடியிலுள்ள பெட்ரோல் மற்றும் டீசல் விநியோக மையம் 18.09.2013 அன்றும் துவக்கப்பட்டது.
# நுகர்வோர் கூட்டுறவு சங்கங்கள்

தமிழ்நாட்டில் **நுகர்வோர் கூட்டுறவு சங்கங்கள்** மூன்று அடுக்குகளைக் கொண்டது. மாநில அளவில் **தமிழ்நாடு கூட்டுறவு நுகர்வோர் கூட்டுறவு இணையம்**, மாவட்டங்கள் அளவில் *நுகர்வோர் கூட்டுறவு மொத்த விற்பனைப் பண்டகசாலைகள்* மற்றும் தொடக்க அளவில் *நுகர்வோர் கூட்டுறவு பண்டகசாலைகள்* செயல்படுகிறது.
# நுகர்வோர் கூட்டுறவு சங்கங்கள்

## நோக்கம்

நுகர்வோருக்கு தரமான பொருட்களை நியாயமான விலையில் , சரியான எடையில் வழங்குவதே நுகர்வோர் கூட்டுறவுகளின் முக்கிய நோக்கமாகும்.
# நுகர்வோர் கூட்டுறவு சங்கங்கள்

## அமைப்பு

தமிழ்நாட்டில் நுகர்வோர் கூட்டுறவு மூன்று அடுக்குகளாக செயல்படுகின்றது. அவைகள்:
1. தமிழ்நாடு நுகர்வோர் கூட்டுறவு இணையம்
1. மாவட்ட நுகர்வோர் கூட்டுறவு மொத்த விற்பனைப் பண்டகசாலைகள்- (எண்ணிக்கை 45).
1. தொடக்கக் கூட்டுறவுப் பண்டகசாலைகள் - (எண்ணிக்கை 320)
# நுகர்வோர் கூட்டுறவு சங்கங்கள்

## அமைப்பு

### தமிழ்நாடு நுகர்வோர் கூட்டுறவு இணையம்

தமிழ்நாடு நுகர்வோர் கூட்டுறவு இணையம் (*Tamil Nadu Consumer Cooperative Federation*) 30 சூன்1996 அன்று தொடங்கப்பட்டு செயல்பட்டு வருகிறது. இதன் செயல்பாட்டு எல்லை தமிழ்நாடு முழுவதும் ஆகும். இந்த இணையம் தமிழ் நாட்டிலுள்ள அனைத்து நுகர்வோர் கூட்டுறவு மொத்த விற்பனைப் பண்டகசாலைகளின் தலைமைச் சங்கமாக இயங்கி வருகிறது. இது மாவட்ட கூட்டுறவு மொத்த விற்பனைப் பண்டகசாலை மற்றும் தொடக்க கூட்டுறவு கூட்டுறவுச் சஙகங்களுக்கு தரமான பொருட்களையும், அதிகமாக விற்பனையாகக்கூடிய நுகர்பொருட்களையும் மொத்தமாக கொள்முதல் செய்து குறைந்த விலையில் விற்பனைச் செய்வதை முதன்மை நோக்கமாக கொண்டுள்ளது .  
எழுதுபொருட்கள் மற்றும் அச்சக மூலப்பொருட்களை தமிழ்நாடு நுகர்வோர் கூட்டுறவு இணையம் மொத்தமாகக் கொள்முதல் செய்து அவற்றை மாவட்ட நுகர்வோர் கூட்டுறவு மொத்த விற்பனை பண்டகசாலைகள், தொடக்க கூட்டுறவு பண்டகசாலைகள் மற்றும் கூட்டுறவு அச்சகங்களுக்கு விநியோகம் செய்து வருகிறது. கூட்டுறவு நிறுவனங்களுக்கான பட்டாசு கொள்முதல் பணியினையும் ஒருங்கிணைத்து செயல்படுகிறது.
# நுகர்வோர் கூட்டுறவு சங்கங்கள்

## அமைப்பு

### மாவட்ட நுகர்வோர் கூட்டுறவு மொத்த விற்பனை பண்டகசாலைகள்

மாவட்ட அளவில் தமிழ்நாட்டில் 45 மாவட்ட நுகர்வோர் கூட்டுறவு மொத்த விற்பனை பண்டகசாலைகள் செயல்படுகிறது. இது உற்பத்தி மையங்கள் மற்றும் கூட்டுறவு விற்பனைச் சங்கங்களிலிருந்து மொத்தமாக நுகர்வு பொருட்களை கொள்முதல் செய்து வெளிச்சந்தை விலையைவிட குறைவான மற்றும் நியாமான விலையில் நுகர்வோருக்கு விற்னை செய்கிறது. தரமான பொருள்களை நியாயமான விலையில் நுகர்வோருக்கும், பொதுமக்களுக்கும் வழங்குவதை நோக்கமாகக் கொண்டு செயல்படுகிறது. மாவட்ட நுகர்வோர் கூட்டுறவு மொத்த விற்பனை பண்டகசாலைகள்,24 பல்பொருள் அங்காடிகள், 209 சிறு பல்பொருள் அங்காடிகள், 13 சில்லறை விற்பனை நிலையங்கள், 51 சுயசேவைப் பிரிவுகள், 248 கூட்டுறவு மருந்தகங்கள், 132 அம்மா மருந்தகங்கள், 65 பண்ணைப் பசுமை நுகர்வோர் கடைகள், 36 பெட்ரோல் வழங்கும் நிலையங்கள், 26 சமையல் எரிவாயு வழங்கும் அலகுகள் மற்றும் 80 மண்ணெண்ணெய் வழங்கும் மையங்கள் ஆகியவற்றை நடத்தி வருகிறது.
# நுகர்வோர் கூட்டுறவு சங்கங்கள்

## அமைப்பு

### தொடக்கக் கூட்டுறவு பண்டகசாலைகள்

இந்தியாவிலேயே முதன்முதலாக தொடங்கப்பட்ட கூட்டுறவு நுகர்வோர் சங்கம் திருவல்லிக்கேணி நகர கூட்டுறவுச் சங்கம் ஆகும். இப்பண்டகசாலை 1904ஆம் ஆண்டில் தொடங்கப்பட்டது.
தொடக்கக் கூட்டுறவு பண்டகசாலைகள் அத்தியாவசிய நுகர்பொருட்களை நியாயமான விலையில் பொதுமக்களுக்கு வழங்குவதை நோக்கமாக கொண்டு செயல்படுகிறது. இவை நியாய விலைக்கடைகள், சில்லறை விற்பனை அங்காடிகள், பெட்ரோல் மற்றும் டீசல் விற்பனை நிலையங்கள், மாவு அரவை அலகுகள், மசாலாப்பொருட்கள் அரவை அலகுகள் மற்றும் சீயக்காய் அரவை அலகுகள் ஆகியவற்றையும் நடத்தி வருகிறது. தமிழ்நாட்டில்,  
தமிழ்நாட்டில் 369 தொடக்க கூட்டுறவு பண்டகசாலைகள் செயல்பட்டு வருகிறது. தொடக்க கூட்டுறவு பண்டகசாலைகள், 77 அம்மா சிறு கூட்டுறவு சிறப்பங்காடிகள், 25 கூட்டுறவு மருந்தகங்கள், 27 அம்மா மருந்தகங்கள், 18 பண்ணைப் பசுமை நுகர்வோர் கடைகள் மற்றும் 3 பெட்ரோல் மற்றும் டீசல் விற்பனை நிலையங்கள் ஆகியவற்றை நடத்தி வருகிறது.
# நுகர்வோர் கூட்டுறவு சங்கங்கள்

## அமைப்பு

### கூட்டுறவு மருந்தகங்கள்

தற்போது தமிழ்நாடு மாநிலம் முழுவதும் 248 கூட்டுறவு மருந்தகங்கள் செயல்பட்டு வருகிறது. தரமான மருந்துகளை, குறைவான விலையில் பொதுமக்களுக்கு வழங்குவதுடன், 20% வரை தள்ளுபடியுடன் விற்பனை செய்கிறது.
# மங்கொம்பு - 9

**மங்கொம்பு - 9** *(MO 9 - Makom)* எனப்படும் இந்த நெல் வகை, தென்னிந்தியாவில் உள்ள கேரளாவின் நெல் வகையாகும். **ஜெயா** மற்றும் **ARC 6650** ஆகிய நெல் இரகங்களை ஒத்திசைந்த அமைப்பு முறையில் இணைத்து உருவாக்கப்பட்ட இது,
# மங்கொம்பு - 9

## பின்னணி

மூன்று பருவங்களிலும் பயிரிட ஏற்ற, குறுகிய கால அளவில் அறுவடைக்கு தயாராகும் இந்த நெல் வகை, 100 – 110 நாட்களில் முதிர்வடைவதாகவும், குறிப்பாக மழைக்காலத்திற்கு ஏற்ற இரகமாகவும் உள்ள இந்நெல் இரகத்தின் அரிசி, குட்டையான மற்றும் தடித்த, சிவப்பு நிறமாகும். மேலும் தண்டு துளைப்பான், பித்தப்பை பூச்சி, இலை சுருட்டுப்புழு மற்றும் இலையுறை அழுகல் போன்ற நோய்களுக்கு மிதமான எதிர்ப்புத் திறன் கொண்ட இந்நெல் இரகம், நீரில் முழுகும் காலத்தில் ஒரு மாதம் வரை முளைப்பு செயலற்ற தன்மையுடன் இருப்பதாக கூறப்படுகிறது.
# கூட்டுறவு சங்கம்

**கூட்டுறவுச் சங்கம்** (Co-operative Society), என்பது கூட்டாகச் சொந்தமான மற்றும் ஜனநாயக ரீதியாக நிர்வகிக்கப்படும் வணிகத்தின் மூலம் தங்கள் பகிரப்பட்ட பொருளாதார, சமூக மற்றும் கலாச்சாரத் தேவைகளை நிறைவு செய்ய தானாக முன்வந்து ஒன்றிணையும் தனிநபர்களின் சுதந்திரமான குழுவின் அமைப்பாகும். பொதுவான பொருளாதார நலனை அடைவதற்காக ஒன்றாகக் கைகோர்த்து சுய உதவி மற்றும் பரஸ்பர உதவி என்ற கொள்கையின் மூலம் சமூகத்தின் ஏழைப் பிரிவுகளின் நலனுக்கு சேவை செய்வதே கூட்டுறவு சங்கத்தின் நோக்கமாகும்.
# கூட்டுறவு சங்கம்

## கூட்டுறவுச் சங்கத்தை அமைத்தல்

ஒரு கூட்டுறவுச் சங்கத்தை நிறுவ குறைந்தபட்சம் 10 உறுப்பினர்கள் இருக்க வேண்டும். மேலும் பங்குத் தொகையை மாவட்ட மத்திய கூட்டுறவு வங்கியில் செலுத்தி இரசீது வைத்திருக்க வேண்டும். தமிழ்நாடு கூட்டுறவு சங்கஙகளின் (நான்காவது திருத்தத்) சட்டம், 2008-இன்கீழ் தொடக்கக் கூட்டுறவு சங்கங்கள் தங்களுக்கான நோக்கங்கள் குறித்த துணை விதிகளை வகுத்துக் கொண்டு, பின் அதனை சரகக் கூட்டுறவு துணைப்பதிவாளரிடம் சான்று பெற வேண்டும். சரக துணைப்பதிவாளர் வழங்கும் சான்றிதழில் சங்கத்தின் பெயர் மற்றும் துவங்கப்பட்ட நாள் மற்றும் செயல் துவங்கிய நாள் குறிக்கப்பட்டிருக்கும். இந்த துணை விதிகளின் கீழ் சங்கம் செயல்பட வேண்டும்.
# கூட்டுறவு சங்கம்

## கூட்டுறவுச் சங்கத்தை அமைத்தல்

### நிர்வாகக் குழு

நேரடித் தேர்தல் முறையில் தொடக்கக் கூட்டுறவு சங்க உறுப்பினர்களால் 7 நிர்வாகக் குழு உறுப்பினர்கள் தேர்ந்தெடுக்கப்படுவர். நிர்வாகக் குழு உறுப்பினர்கள் சஙகத் தலைவர் மற்றும் துணைத் தலைவரைத் தேர்வு செய்வர். நிர்வாகக் குழு உறுப்பினர்களின் பதவிக் காலம் மூன்று ஆண்டுகள் ஆகும். நிர்வாகக் குழு மாதம் ஒரு முறையாவது கூட்டப்பட வேண்டும். தொடர்ந்து மூன்று முறை நிர்வாகக் குழுக் கூட்டத்தில் கலந்து கொள்ளாத நிர்வாகியின் பதவிக்காலம் தானாவே இரத்து ஆகிவிடும்.
# கூட்டுறவு சங்கம்

## கூட்டுறவுச் சங்கத்தை அமைத்தல்

### பொதுக் குழு

ஆண்டு தோறும் கூட்டுறவு சங்கத்தின் உறுப்பினர்கள் அடங்கிய பொதுக் குழு கூட்ட வேண்டும். பொதுக் குழுவில் நிதியாண்டில் நடைபெற்ற வரவு-செலவு, ஆஸ்தி-பொறுப்பு பட்டியல் மற்றும் இலாப-நட்டக் கணக்குகள் உள்ளிட்ட ஆண்டறிக்கை வாசிக்க வேண்டும். மேலும் பொதுக்குழுவில் நிறைவேற்றிய தீர்மானங்கள் குறித்து கூட்டத்திற்கு வந்த மூன்றில் இரண்டு பங்கு உறுப்பினர்களின் ஒப்புதல் பெறவேண்டும். மேலும் பொதுக்குழுவின் ஒப்புதலுடன் நிதியாண்டில் சங்கம் ஈட்டிய இலாபத்தை பிரித்தல் வேண்டும். இலாபத்தில் உறுப்பினர்களுக்கு பங்கு ஈவுத்தொகையைப் பிரித்துத் தர வேண்டும். உறுப்பினர்களின் கோரிக்கைகளை பரிசீலித்து நிறைவேற்ற வேண்டும்.
# கூட்டுறவு சங்கம்

## சங்க நிதியைக் கையாளுதல்

நிதிகளை முதலீடு செய்தல், ஊழியர்களின் பணிக்கொடை மற்றும் வருங்கால வைப்பு நிதி போன்ற நிதி தொடர்பான விசயங்களுக்கு அதனுடன் தொடர்புடைய சட்டம் மற்றும் மற்றும் விதிகளை அனுசரித்து செயல்பட வேண்டும்.
# கூட்டுறவு சங்கம்

## வைப்பு நிதி பெறுதல் & கடன் வழங்குதல்

ஒரு உறுப்பினர் சங்கத்தில் செலுத்தியிருக்கும் பங்குத் தொகைக்கு ஏற்ப வெந்நிலை (தனிநபர்) ஜாமீன் கடன் வழங்கப்படுகிறது. பணியாளர்கள் கூட்டுறவு சிக்கன நாணயச் சங்கம் எனில் உறுப்பினர்களிடம் மாதாமாதம் சிக்கன நிதியை ஊதியத்திலிருந்து வசூலிக்க வேண்டும். அதற்கு ஆண்டிற்கு ஒரு முறை வட்டி கணக்கிட்டு, உறுப்பினர் பதவியிலிருந்து விலகும் போது திருப்பித் தர வேண்டும்.
# கூட்டுறவு சங்கம்

## சங்கப் பணியாளர்கள்

மாவட்ட ஆள் சேர்ப்பு நிலையத்தின் மூலம் தேர்ந்தெடுக்கப்பட்டு மண்டல இணைப்பதிவாளரின் பரிந்துரையின் பேரில் சங்கப் பணியாளர்கள் சங்கத் தலைவரால் நியமிக்கப்படுகிறார்கள்.
# கூட்டுறவு சங்கம்

## கூட்டுறவு சங்கங்களின் வகைகள்

- நுகர்வோர் கூட்டுறவு சங்கங்கள்
- தொடக்க வேளாண்மைக் கூட்டுறவுக் கடன் சங்கங்கள்
- வேளாண் விளைபொருள் உற்பத்தியாளர்கள் கூட்டுறவுச் சங்கங்கள்
- கைத்தறி நெசவாளர்கள் கூட்டுறவுச் சங்கங்கள்
- மீனவர் கூட்டுறவுச் சங்கங்கள்
- பணியாளர்கள் கூட்டுறவுச் சிக்கன நாணய சங்கங்கள்
- பல்நோக்கு கூட்டுறவுச் சங்கங்கள்
- பனை வெல்லம் உற்பத்தியாளர் கூட்டுறவுச் சங்கங்கள்
- உற்பத்தியாளர் / சந்தைப்படுத்தல் கூட்டுறவுச் சங்கங்கள்
- வீட்டு வசதி கூட்டுறவுச் சங்கங்கள்
- நுகர்வோர் கூட்டுறவுச் சங்கங்கள்
- தொழிலாளர் கூட்டுறவுச் சங்கங்கள்
- நகர கூட்டுறவுச் வங்கிகள்
- மாவட்ட மத்திய கூட்டுறவு வங்கிகள்
- மாவட்ட நுகர்வோர் கூட்டுறவுப் பண்டகசாலைகள்
- மாநில அளவிலான கூட்டுறவுச் சங்கங்கள்:-
1. தமிழ்நாடு கூட்டுறவு ஒன்றியம்
1. தமிழ்நாடு மாநில தலைமை கூட்டுறவு வங்கி
1. தமிழ்நாடு கூட்டுறவு பால் உற்பத்தியாளர்கள் இணையம்
1. தமிழ்நாடு கூட்டுறவு விற்பனை இணையம்
1. தமிழ்நாடு தொழிற் கூட்டுறவு வங்கி
# இந்த மண் எங்களின் சொந்த மண்

"**இந்த மண் எங்களின் சொந்த மண்**" என்ற பாடலானது 1990ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "*இந்த மண் எங்களின் சொந்த மண்*" என்னும் பாடல் தொகுப்பில் இடம்பெற்ற பாடலாகும். புதுவை இரத்தினதுரை எழுதிய இப்பாடலுக்கு இசைவாணர் கண்ணனின் இசையில் எஸ். ஜி. சாந்தன் பாடியவர். இப்பாடல் சாந்தனின் இரண்டாவது பாடலானதுடன் அவருக்குப் புகழ்பெறக் காரணமாயுள்ளது. ஈழத்தமிழர்களின் துன்பங்களையும் விடுதலை வேட்கையையும் வெளிப்படுத்தி நிற்கும் இப்பாடலானது தமிழீழ விடுதலைப் புலிகளின் முக்கியமான பிரச்சாரப் பாடல்களில் ஒன்று.
# இந்த மண் எங்களின் சொந்த மண்

## முழுப் பாடல்

<blockquote>
பல்லவி</br></br>
இந்த மண் எங்களின் சொந்த மண் - இதன்</br>
எல்லைகள் மீறியார் வந்தவன்</br>
நீர்வளம் உண்டு நிலவளமுண்டு</br>
நிம்மதி ஒன்றுதான் இல்லை</br></br>
சரணம்</br></br>
நிலைகள் தளர்ந்து தலைகள் குனிந்து</br>
நின்றது போதும் தமிழா - உந்தன்</br>
கலைகள் அழிந்து கவலை மிகுந்து</br>
கண்டது போதும் தமிழா - வரிப்</br>
புலிகள் எழுந்து புயலைக்கடந்து</br>
போர்க்களம் ஆடுது தமிழா – இன்னும்</br>
உயிரை நினைந்து உடலைச் சுமந்து</br>
ஓடவா போகிறாய் தமிழா</br></br>
சாவா இலை ஒரு வாழ்வாவெனப் பெரும்</br>
சமரே எழுந்தது தமிழா - உடன்</br>
வா வா புலியுடன் சேர் சேர் எனும்குரல்</br>
வரையைப் பிளக்குது தமிழா - உடன்</br>
ஆகா அழைப்பிது போபோவென ஒரு</br>
மகவை அனுப்பிடு தமிழா - நீ</br>
பூவா இலைப்பெரும் புயலாய் எழுந்துமே</br>
புறப்பட்டு வந்திடு தமிழா</br>
</blockquote>
# கோதான்

***கோதான்*** (*Godaan*, இந்தி: गोदान) என்பது முன்சி பிரேம்சந்த் எழுதிய இந்தி புதினமாகும். இது முதன்முதலில் 1936 இல் வெளியிடப்பட்டது. நவீன இந்திய இலக்கியத்தின் மிகச்சிறந்த புதினங்களில் ஒன்றாகக் கருதப்படுகிறது. சமூக-பொருளாதார கையறுநிலை மற்றும் கிராம ஏழைகள் சுரண்டப்படுவதை மையமாகக் கொண்ட இந்த புதினம் பிரேம்சந்தின் கடைசி முழுமையான புதினமாகும். கடன் வலையில் சிக்கித் தவிக்கும் ஒரு முதிர்ந்த ஏழை விவசாயியின் கதையை இது விவரிக்கிறது. அவர் பசு ஒன்றை வாங்க விரும்புகிறார், ஆனால் அதற்கான பணமிலாததால் பசுவை வங்க முடியாமல் தவிக்கிறார். இது 1957 இல் ஜெய் ரத்தன் மற்றும் புருஷோத்தம லால் ஆகியோரால் ***தி கிஃப்ட் ஆஃப் எ கௌ*** என்ற பெயரில் ஆங்கிலத்தில் மொழிபெயர்க்கப்பட்டது. கோர்டன் சி. ரோடார்மெல் 1968 இல் மொழிபெயர்த்த மொழிபெயர்ப்பே இப்போது " சிறந்த மொழிபெயர்ப்பு" என்று கருதப்படுகிறது. இதை தமிழில் சரஸ்வதி ராம்நாத் *கோதானம்* என்ற பெயரில் தமிழில் மொழியாக்கம் செய்துள்ளார்.  
ராஜ் குமார், காமினி கௌஷல், மெஹ்மூத், சசிகலா ஆகியோரின் நடிப்பில் 1963 ஆம் ஆண்டு இந்தித் திரைப்படமாக *கோதான்* உருவாக்கப்பட்டது. 2004 இல், 27-பாகங்கள் கொண்ட தொலைக்காட்சித் தொடரான *தெஹ்ரீர்.... முன்ஷி பிரேம்சந்த் கி,* *[முன்ஷி பிரேம்சந்தின் எழுத்துகள்] என்ற தொடரின் ஒரு பகுதியாக கோதான்* இருந்தது*.* இத்தொடரில் பங்கஜ் கபூர், சுரேகா சிக்ரி நடிக்க, குல்சர் இயக்கினார். இத்தொடரை தூர்தர்ஷன் தயாரித்தது.
# கோதான்

## கதைக்களம்

இந்திய சமூகத்தின் பல்வேறு பிரிவினரை பிரதிநிதித்துவப்படுத்தும் பல்வேறு கதாபாத்திரங்களைக் கொண்டதாக விவரிக்கபட்டுள்ளது. ஹோரி மகாதோவின் குடும்பம் கிராமப்புற சிறு விவசாய சமூகத்தை பிரதிநிதித்துவப்படுத்துகிறது. அவரது குடும்பத்தில் மனைவி தானியா, இரண்டு மகள்களான ரூபா, சோனா, மகன் கோபர், மருமகள் ஜூனியா ஆகியோர் அடங்குவர். பல ஏழை விவசாயிகளைப் போலவே, ஹோரியும் ஒரு பசுவை சொந்தமாக வைத்துக் கொள்ள வேண்டும் என்ற விருப்பம் கொண்டவராக கதை தொடங்குகிறது. அவர் போலா என்னும் ஒரு பால் வியாபாரியிடமிருந்து 80 ரூபாய் கடனுக்கு ஒரு பசுவை வாங்குகிறார்.  
ஹோரியின் மீது பொறாமை கொண்ட அவரது தம்பி மனைவி புனியா, தன் கணவன் ஹீராவை தூண்டிவிட்டு அந்தப் பசுவை நஞ்சுவைத்து சாகடிக்கவைக்கிறாள். ஹோரியின் மனைவி காவல் துறையில் புகார் அளிக்கிறாள். காவல்துறையினரின் நடவடிக்கைக்கு பயந்து ஹோரி தப்பி ஓடிவிடுகிறான். காவல் துறையினரின் பிடியில் இருந்து தன் தம்பியைக் காக்க, ஹோரி கடன் வாங்கி இலஞ்சம் தருகிறார். போலாவின் கைம்பெண் மகளான ஜூனியாவை ஹோரியின் மகன் கோபர் காதலிக்கிறான். அவள் கர்ப்பமாகிறாள். இதனால் கிராம மக்களின் கோபத்துக்கு அஞ்சி கோபர் நகரத்திற்கு ஓடிவிடுகிறான். ஜூனியா தங்கள் மகனின் குழந்தையை வயிற்றில் சுமந்து வருவதால் ஹோரியும் தானியாவும் அவளை தங்கள் மருமகளாக ஏற்றுக்கொண்டு, அவளுக்கு அடைக்கலமும் கொடுக்கின்றனர். ஜூனியாவுக்கு அடைக்கலம் கொடுத்ததற்காக கிராம பஞ்சாயத்து ஹோரிக்கு அபராதம் விதிக்கிறது. ஹோரி மீண்டும் கடன் வாங்கி அபராதத் தொகையை கட்டுகிறார்.  
கந்துவட்டி கடன் சுமையால் ஹோரி பெரும் துன்பத்துக்கு ஆளாகிறார். இறுதியில் தனது மூதாதையர் நிலம் ஏலம் போவதில் இருந்து தடுக்க வெறும் 200 ரூபாய்க்கு தனது மகள் ரூபாவை திருமணம் செய்து வைக்க வேண்டிய நிலைக்கு உள்ளாகிறார். இருப்பினும், அந்த 200 ரூபாயை திருப்பிச் செலுத்தி, தன் பேரனின் பாலுக்காக ஒரு பசுவைப் வாங்க வேண்டும் என்ற அவர் உறுதியேற்று, அதனால் ஏற்பட்ட பணிச்சுமையை அவரது மரணத்திற்கு காரணமாகிறது.  
கோதான் புதினத்தில், ஹோரி, ஏழை விவசாயியாக சித்தரிக்கப்படுகிறார். அவர் சூழ்நிலைக் கைதியாக இருந்து அதில் பாதிக்கப்பட்டவர், தவறுகள், நல்லொழுக்கங்கள் என இரண்டையும் கொண்டவர். அவர் கஷ்டங்களை முழுமையாக தாங்கிக்கொண்டு, தனது விழுமியங்களுக்கும், கடமைகளுக்கும் உண்மையாகவே வாழ்கிறார். ஹோரி கடன்காரராகவே இறந்து போகிறார். இறக்கும்போது அவர் மன் மனைவியிடம் தன் தவறுகளுக்காக மன்னிப்புக் கேட்கிறார். அப்போதும் அவர் தன் பசுவை நினைத்துக் கொள்கிறார்.  
ஹோரியின் மரணம் புதிய ஒரு சிக்கலை உருவாக்குகிறது. அவரது இறுதிச் சடங்குகளைச் செய்யும் பிராமணப் புரோகிதர் ஒரு பசுவை தானமாஎ கேட்கிறார். இதைக் கேட்டு ஹோரியின் மனைவி ஆத்திரம் தாங்க இயலாமல் வெடித்து அழுகிறாள்.
# கோதான்

## கதைப்பாத்திரங்கள்
# கோதான்

## கருப்பொருட்கள்

இந்த புதினம் பல கருப்பொருள்களைக் கொண்டுள்ளது:  
1. சாதிப் பிரிவினையால் ஏற்படும் சிக்கல்கள்: வெவ்வேறு தொழில்களைச் சேர்ந்த மக்களும் அந்தந்த சாதியினரும் கிராமத்தைப் பிரதிநிதித்துவப்படுத்துகிறார்கள். பிராமண புரோகிதரான ததாதீன், உயர் சாதியினரைப் பிரதிநிதித்துவப்படுத்தபராக உள்ளார்; அவர் தனது பல்வேறு சமயத் தடைகளால் கீழ் சாதி கிராம மக்களைச் சுரண்டுகிறார். ஹோரி [விவசாயி], போலா [மாடு மேய்ப்பவர்], செலியா [ செருப்புத் தைக்கும் தொழிலாளியின் மகள்] ஆகியோர் இந்தியாவில் நிலவும் சாதி அமைப்பின் கீழ் சாதிகளின் பல்வேறு படிநிலைகளைக் குறிக்கின்றனர்.
1. கீழ் வகுப்பினரைச் சுரண்டுதல்: கிராம ஜமீன்தார் மற்றும் பேராசை கொண்ட கந்துவட்டிக்காரர்களால் சுரண்டப்படும் ஏழை விவசாயிகளின் யதார்த்தமான சித்திரத்தை பிரேம்சந்த் வரைந்துள்ளார். ஜமீன்தார்கள் வருவாயைச் வசூலித்து அபராதம் விதிக்கின்றனர். இங்கே, ராய் சாஹேப் பசுவின் மரணத்திற்காக ஹோரிக்கு அபராதம் விதிக்கிறார். ஆனால் அவர் அதைக் கொல்லவில்லை. விவசாயிகளால் சரியான நேரத்தில் கடன்களை செலுத்த முடிவதில்லை, மேலும் அது காலப்போக்கில் பெருகுகிறது. அவர்கள் கடன் வலையில் சிக்கி, ஹோரியைப் போலவே, வாழ்வின் இறுதி வரை துன்பப்படுகிறனர். நாட்டில் இருந்த நிலப்பிரபுத்துவ முறையை முடிவுக்குக் கொண்டுவர வேண்டியதன் அவசியத்தை ஆசிரியர் ஆதரிக்கிறார்.
1. பெண்கள் சுரண்டப்படுதல்: பெண் கதாபாத்திரங்களான தானியா, ஜூனியா, செலியா, ரூபா ஆகியோர் அவர்கள் விரும்பும் ஆண்களால் சுரண்டப்படுகின்றனர்.
1. தொழில்மயமாக்கலால் ஏற்படும் சிக்கல்கள்: தொழிலாளர்களைச் சுரண்டும் தொழிலதிபர்கள், கிராமங்களிலிருந்து நகரங்களுக்கு இளைஞர்கள் இடம்பெயர்தல் மற்றும் நகரங்களில் மோதல்கள்.
1. தனிப்பட்ட உறவுகள், காதல் மற்றும் திருமணம்: முற்போக்கான எழுத்தாளராக பிரேம்சந்த், காதல், சாதி மறுப்புத் திருமணங்கள் போன்றவை செழித்து வளரும் ஒரு நவீன இந்தியாவை கற்பனை செய்கிறார். கோபர் மற்றும் ஜூனியா, மாதாதீன் மற்றும் சீலியா ஆகியோரின் சாதி மறுப்புத் திருமணங்களும், படித்த ஜோடியான ருத்ர பிரதாப் மற்றும் சரோஜ் ஆகியோரின் திருமணங்களும் கதையில் உள்ளன. திரு. கன்னாவுக்கு அவரின் மனைவி மீது அன்பும் மரியாதையும் இல்லாததால் அவர்களின் திருமண உறவு சிக்கலாக உள்ளது. திரு. மேத்தா மற்றும் மிஸ் மாலதி ஆகியோர் காதல், திருமண உறவு, ஆண், பெண் உறவு, பெண்மை ஆகிய சிக்கல்கள் குறித்து தீவிரமான சிந்தனையைத் தூண்டும் விவாதங்களை நடத்துகின்றனர். அவர்கள் நவீன இந்தியாவின் குரலைப் பிரதிநிதித்துவப்படுத்துபவர்களாக உள்ளனர், மேலும் அவர்கள் அந்தந்த திறன்களைக் கொண்டு சமூகத்திற்கு சேவை செய்யும் நண்பர்களாக வாழ பரஸ்பரம் முடிவு செய்கிறார்கள்.
1. அந்தக் கால அரசியல் சூழல்: காலனித்துவ சக்திகளிடமிருந்து விடுதலை பெற நாடு போராடிக் கொண்டிருந்தது. பல்வேறு கட்சிகள் மற்றும் சித்தாந்தங்களின் வளர்ச்சிக்கான காலம் அது. இந்த புதினத்தின் வழியாக பிரேம்சந்த் ஒரு சோசலிசவாதியாக தனது நிலைப்பாட்டை வெளிப்படுத்துகிறார். சோசலிசம் அனைத்து வகையான பாகுபாடுகளுக்கும், சுரண்டல்களுக்கும் ஒரு அருமருந்து.  
இந்தக் கதை, காலனித்துவ ஆட்சியின் கீழ் சராசரி இந்திய விவசாயியின் நிலையைப் பிரதிபலிக்கிறது, கதாநாயகன் கலாச்சார மற்றும் நிலப்பிரபுத்துவ சுரண்டலை எதிர்கொள்கிறார். இந்தக் கதாபாத்திரங்களின் வாழ்க்கை எவ்வாறு வடிவம் பெறுகின்றன என்பதைக் காட்டுகிறது.
# கோதான்

## இந்து சமயத்துடனான தொடர்பு

*கோதானம்* என்பது பசுவை தானம் செய்யும் ஒரு முக்கியமான இந்து சடங்காகக் கருதப்படுகிறது. ஏனெனில் இது பாவத்திலிருந்து விடுபடவும், தெய்வீக ஆசியைப் பெறவும் உதவுகிறது. *தர்மம்* என்ற சொல் புதினத்தில் 34 முறை வெவ்வேறு சூழல்களிலும் வெவ்வேறு கதாபாத்திரங்களாலும் பயன்படுத்தப்பட்டுள்ளது. இந்தச் சொல் சமயம், தார்மீகக் கொள்கைகள், விழுமியங்கள், மனசாட்சி மற்றும் கடமை ஆகியவற்றைக் குறிக்கிறது. இது ஒவ்வொரு கதாபாத்திரத்திற்கும் வெவ்வேறு பொருளைக் கொண்டுள்ளது.
# கோதான்

## மரபு

*பிரேம்சந்தின்* நீடித்த வழிபாட்டு-மரபு இந்தி படைப்பாக *கோதான்* கருதப்படுகிறது. ** இவரது மற்ற புதினங்களைப் போலவே, *கோதானும்* தாழ்த்தப்பட்ட வகுப்பினரின் சமூகப் போராட்டங்களைச் சித்தரிக்கிறது.  
ராஜ் குமார், காமினி கௌஷல், மெஹ்மூத், சசிகலா நடிப்பில் 1963 ஆம் ஆண்டு இந்தித் திரைப்படமாக *கோதான்* உருவாக்கப்பட்டது. *2004 இல், 27-பாகங்கள் கொண்ட தொலைக்காட்சித் தொடரான தெஹ்ரீர்.... முன்ஷி பிரேம்சந்த் கி* *முன்ஷி பிரேம்சந்த் கி*, பிரேம்சந்தின் எழுத்தை அடிப்படையாகக் கொண்டது. இதில் பங்கஜ் கபூர் மற்றும் சுரேகா சிக்ரி நடிக்க, குல்சார் இயக்கினார். தூர்தர்ஷன் தயாரித்தது.  
கோதான் இந்திய இலக்கியத்தின் ஒரு தவிர்க்க முடியாத ஒன்றாக உள்ளது. இது இந்திய மொழியில் எழுதப்பட்ட மிகச்சிறந்த படைப்புகளில் ஒன்றாகக் கருதப்படுகிறது.  
இந்தப் புதினம் ஜெய் ரத்தன், புருஷோத்தம லால் ஆகியோரால் ***'தி கிஃப்ட் ஆஃப் கௌ***' என்ற பெயரில் ஆங்கிலத்தில் மொழிபெயர்க்கப்பட்டது. இதை தமிழில் சரஸ்வதி ராம்நாத் *கோதானம்* என்ற பெயரில் தமிழில் மொழியாக்கம் செய்துள்ளார்.
# இரா. நாராயணன் (வரகூர்)

**இரா. நாராயணன்** (*R. Narayanan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் வசிஷ்டபுரம் பகுதியினைச் சேர்ந்தவர். திட்டக்குடி வாரியத் தொடக்கப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1967ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வரகூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சோடியம் ஈத்தாக்சைடு

**சோடியம் ஈத்தாக்சைடு** (*Sodium ethoxide*) C<sub>2</sub>H<sub>5</sub>ONa என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மாகும். சோடியம் எத்தாக்சைடு, சோடியம் எத்தனாலேட்டு, சோடியம் எத்தைலேட்டு என்ற பெயர்களாலும் அறியப்படுகிறது. CH<sub>3</sub>CH<sub>2</sub>ONa என்ற கட்டமைப்பு வாய்ப்பாடும், NaOEt என்ற சுருக்க வாய்ப்பாடும் சோடியம் ஈத்தாக்சைடு என்ற அயனிக் கரிமச்சேர்மத்தையே குறிக்கின்றன. ஒரு வெள்ளையான திடப்பொருளாக காணப்பட்டாலும் தூய்மையற்ற மாதிரிகள் மஞ்சள் அல்லது பழுப்பு நிறத்தில் தோன்றுகின்றன. எத்தனால் போன்ற முனைவுக் கரைப்பான்களில் சோடியம் ஈத்தாக்சைடு கரைகிறது. பொதுவாக ஒரு வலுவான காரமாகப் பயன்படுத்தப்படுகிறது.
# சோடியம் ஈத்தாக்சைடு

## தயாரிப்பு

நீரற்ற திடப்பொருளைத் தயாரிப்பதற்கு சில நடைமுறைகள் மட்டுமே பதிவாகியுள்ளன. அதற்கு பதிலாக, இப்பொருள் பொதுவாக எத்தனால் கொண்ட கரைசலில் தயாரிக்கப்படுகிறது. வணிக ரீதியாகக் கிடைக்கிறது. எத்தனாலில் உள்ள ஒரு கரைசலாகவும் கிடைக்கிறது. சோடியம் உலோகத்தை முழுமையான எத்தனாலுடன் சேர்த்து சூடுபடுத்துவதன் மூலம் ஆய்வகத்தில் சோடியம் ஈத்தாக்சைடு எளிதாகத் தயாரிக்கப்படுகிறது:  
2 CH<sub>3</sub>CH<sub>2</sub>OH + 2 Na → 2 CH<sub>3</sub>CH<sub>2</sub>ONa + H<sub>2</sub>  
நீரற்ற எத்தனாலுடன் சோடியம் ஐதராக்சைடு வினைபுரியும் போது எத்தாக்சைடு முழுமையடையாமல் மாற்றமடைகிறது, ஆனால் அசிட்டோனைப் பயன்படுத்தி வீழ்படிவாக்குதல் மூலம் அல்லது கூடுதல் NaOH காரத்தைப் பயன்படுத்தி உலர்த்துவதன் மூலம் உலர்ந்த NaOEt சேர்மத்தை உருவாக்க முடியும்.
# சோடியம் ஈத்தாக்சைடு

## வினைகள்

சோடியம் ஈத்தாக்சைடு பொதுவாக கிளெய்சன் ஒடுக்கம் மற்றும் மாலோனிக் எசுத்தர் தொகுப்பு வினை ஆகியவற்றில் ஒரு காரமாகப் பயன்படுத்தப்படுகிறது. சோடியம் ஈத்தாக்சைடு ஓர் எசுத்தர் மூலக்கூறின் α-நிலை புரோட்டானை நீக்கி, ஓர் ஈனோலேட்டை உருவாக்கும் அல்லது எசுத்தர் மூலக்கூறு மாற்று எசுத்தராக்கல் எனப்படும் அணுக்கருநாட்ட மாற்றீட்டிற்கு உட்படும். தொடக்கப் பொருள் ஒரு எத்தில் எசுத்தராக இருந்தால், தயாரிப்பு தொடக்கப் பொருளுக்கு ஒத்ததாக இருப்பதால் மாற்று எசுத்தராக்கல் வினை பொருத்தமற்றதாகும். நடைமுறையில், ஆல்ககால்/ஆல்காக்சைடு கரைக்கும் கலவையானது வெவ்வேறு தயாரிப்புகளின் எண்ணிக்கையைக் குறைக்க வினைபுரியும் எசுத்தகளின் ஆல்காக்சி கூறுகளுடன் கண்டிப்பாகப் பொருந்த வேண்டும்.  
சோடியம் ஈத்தாக்சைடில் இருந்து உப்பு இரட்டை இடப்பெயர்ச்சி வினை மூலம் பல ஆல்காக்சைடுகள் தயாரிக்கப்படுகின்றன.
# சோடியம் ஈத்தாக்சைடு

## கட்டமைப்பு

சோடியம் ஈத்தாக்சைட்டின் படிக அமைப்பு எக்சு-கதிர் படிகவியல் மூலம் தீர்மானிக்கப்பட்டுள்ளது. இக்கட்டமைப்பில் ஒவ்வோர் அடுக்கின் மேல் மற்றும் கீழ் பகுதியும் ஒழுங்கற்ற எத்தில் குழுக்கள் அடங்கிய Na<sup>+</sup> மற்றும் O<sup>−</sup> மையங்கள் மாறி மாறி அமைந்துள்ள அடுக்குகளைக் கொண்டுள்ளது. எத்தில் அடுக்குகள் ஒன்றன் பின் ஒன்றாக அடுக்கி வைக்கப்பட்டு, தகடுகளால் ஆன ஓர் அமைப்பு ஏற்படுகிறது. சோடியம் மற்றும் எத்தனால் ஆகியவற்றின் வினை சில நேரங்களில் கரையும் CH<sub>3</sub>CH<sub>2</sub>ONa·2CH<sub>3</sub>CH<sub>2</sub>OH போன்ற பிற தயாரிப்புகளையும் உருவாக்குகிறது. இதன் படிக அமைப்பு தீர்மானிக்கப்பட்டுள்ளது, இருப்பினும் CH<sub>3</sub>CH<sub>2</sub>ONa/CH<sub>3</sub>CH<sub>2</sub>OH அமைப்பில் உள்ள மற்ற கட்டங்களின் அமைப்பு தெரியவில்லை.  
| <small>சோடியம் ஈத்தாக்சைடு பந்துக்குச்சி மாதிரி | CH<sub>3</sub>CH<sub>2</sub>ONa சேர்மத்தில் சோடியம் அணு ஒருங்கிணைப்பு வடிவியல்</small> | <small>ஆக்சிசனில் ஒருங்கிணைப்பு வடிவியல் | } |
| --- | --- | --- | --- |
# சோடியம் ஈத்தாக்சைடு

## நிலைப்புத்தன்மை

சோடியம் ஈத்தாக்சைடு காற்றில் உள்ள நீர் மற்றும் கார்பன் டை ஆக்சைடு இரண்டுடனும் வினைபுரியும் தன்மை கொண்டது. இதனால் சேமிக்கப்பட்ட மாதிரிகள், திண்ம வடிவத்திலும் கூட, காலப்போக்கில் சிதைவடைய வாய்ப்பு உள்ளது. சிதைந்த மாதிரிகளின் இயற்பியல் தோற்றம் வெளிப்படையாகத் தெரியாமல் இருக்கலாம், ஆனால் சோடியம் ஈத்தாக்சைட்டின் மாதிரிகள் சேமிப்பின் போது படிப்படியாகக் கருப்பாக மாறும். புதிதாகப் பெறப்பட்ட வணிக ரீதியான சோடியம் ஈத்தாக்சைடும் கூட மாறுபட்ட அளவிலான சிதைவைக் காட்டுவதாகவும், சுசுகி வினைகளில் பயன்படுத்தப்படும்போது மறுஉற்பத்தி செய்ய முடியாததற்கு முக்கிய ஆதாரமாக இருப்பதாகவும் தெரிவிக்கப்பட்டுள்ளது.  
ஈரப்பதமான காற்றில், சோடியம் ஈத்தாக்சைடு விரைவாக நீராற்பகுப்பு அடைந்து சோடியம் ஐதராக்சைடு (NaOH) ஆக மாறுகிறது. இந்த மாற்றம் வெளிப்படையாகத் தெரியாது. மேலும் சோடியம் ஈத்தாக்சைடின் வழக்கமான மாதிரிகள் NaOH உடன் மாசுபட்டுள்ளன.  
ஈரப்பதம் இல்லாத காற்றில், திண்ம சோடியம் ஈத்தாக்சைடு காற்றிலிருந்து கார்பன் டை ஆக்சைடை நிலைநிறுத்துவதன் மூலம் சோடியம் எத்தில் கார்பனேட்டை உருவாக்கும். மேலும் நடைபெறும் வினை பல்வேறு சோடியம் உப்புகள் மற்றும் டை எத்தில் ஈதராக சிதைவதற்கும் வழிவகுக்கும்.  
இந்த உறுதியற்ற தன்மையை சோடியம் ஈத்தாக்சைடை ஒரு மந்தவாயுச் சூழலில் (எ.கா., N2) சேமிப்பதன் மூலம் தடுக்கலாம்
# அன்னியூர், விழுப்புரம்

**அன்னியூர்** என்ற புறநகர்ப் பகுதியானது, இந்தியாவில் தமிழ்நாடு மாநிலத்தின் விழுப்புரம் மாவட்டத்திலுள்ளது.
# அன்னியூர், விழுப்புரம்

## அமைவிடம்

அன்னியூர், கடல் மட்டத்திலிருந்து சுமார் 96.2 மீ. உயரத்தில், என்ற புவியியல் ஆள்கூறுகள் கொண்டு அமைந்துள்ளது.
# அன்னியூர், விழுப்புரம்

## விவரங்கள்

- அன்னியூர் ஊரின் அஞ்சல் குறியீட்டு எண் 605202 ஆகும்.  
- அன்னியூரில் அரசு கலை, அறிவியல் கல்லூரி ஒன்று கட்டப்பட்டுள்ளது.  
- அன்னியூர் ஊரில் இராமநாதீசுவரர் கோயில் என்ற சிவன் கோயில் உள்ளது.  
- அன்னியூர் பகுதியானது, விக்கிரவாண்டி சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, விழுப்புரம் மக்களவைத் தொகுதி சார்ந்தது.
# மனேந்திரகர் சட்டமன்றத் தொகுதி

**மனேந்திரகர் சட்டமன்றத் தொகுதி** *(Manendragarh Assembly constituency)* என்பது இந்தியாவின் சத்தீசுகர் மாநில சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். இத்தொகுதியானது கோரியா மாவட்டத்தில் அமைந்துள்ளது. மனேந்திரகர், கோர்பா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# மனேந்திரகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | தரம் பால் | இந்திய தேசிய காங்கிரசு</br> |  |
| 1977 | ராம் சிங் | ஜனதா கட்சி |  |
| 1980 | பிஜய் சிங் | இந்திய தேசிய காங்கிரசு (இ) |  |
| 1985 | விசோய் சிங் | இந்திய தேசிய காங்கிரசு</br> |  |
| 1990 | சந்திர பிரதாப் | பாரதிய ஜனதா கட்சி</br> |  |
| 1993 | இலால்விசய் பிரதாப் சிங் | rowspan=2 | இந்திய தேசிய காங்கிரசு</br> |
| 1998 | குலாப் |  |  |
| 2023 | சியாம் பிகாரி செய்சுவால் | பாரதிய ஜனதா கட்சி</br> |  |
# காந்தா நலவாடே

**காந்தா நலவாடே** (*Kanta Nalawade*) இந்தியாவின் மகாராட்டிடிர மாநிலத்தைச் சேர்ந்த ஓர் அரசியல்வாதியாவார். முதுகலைப் பட்டதாரியான இவர் 35 ஆண்டுகால அரசியல் அனுபவமுள்ளவராக அறியப்படுகிறார். இவர் மகாராட்டிர மாநில சட்டமன்ற உறுப்பினராகவும், பாரதிய சனதா கட்சியின் உறுப்பினராகவும் இருந்தார். பாரதிய சனதா கட்சியின் மாநிலப் பிரிவின் துணைத் தலைவராகவும், தேசிய செயற்குழு உறுப்பினராகவும் உள்ளார். தனது கணவர் செய்சிங்ராவ் நலாவாடேவுடன் சேர்ந்து சன சங்கத்தில் கட்சி ஊழியராக தனது வாழ்க்கையைத் தொடங்கி 2000 ஆம் ஆண்டில் பாரதிய சனதா கட்சியின் தேசிய செயலாளரானார். சதாராவில் உள்ள அரலே கிராமத்தில் ஒரு விவசாயக் குடும்பத்தில் காந்தா நலவாடே பிறந்தார்.
# தாரா பண்டாரி

**தாரா பண்டாரி** (*Tara Bhandari*) இந்தியாவின் இராசத்தான் மாநிலத்தைச் சேர்ந்த ஓர் அரசியல்வாதியாவார். 1945ஆம் ஆண்டு சனவரி மாதம் 21 ஆம் தேதியன்று சிரோகி நகரத்தில் இவர் பிறந்தார். பாரதிய சனதா கட்சியின் உறுப்பினராக அரசியலில் இயங்கினார். இராசத்தான் சட்டமன்றத்தின் துணை சபாநாயகராக சிறிது காலம் பணியாற்றினார். இராசத்தான் சட்டமன்றத்தில் துணை சபாநாயகர் பதவியை வகித்த முதல் பெண் இவர்தான். சிரோகி தொகுதியிலிருந்து இராசத்தான் சட்டமன்றத்திற்கு இரண்டு முறை இவர் தேர்ந்தெடுக்கப்பட்டார்.
# தேசிய கூட்டுறவு வளர்ச்சி வாரியம்

**தேசிய கூட்டுறவு வளர்ச்சி நிறுவனம்** (*National Cooperative Development Corporation* (**NCDC**) என்பது இந்திய நாடாளுமன்றச் சட்டத்தின் கீழ் மார்ச் 14, 1963 அன்று அமைக்கப்பட்ட ஒரு சட்டப்பூர்வ நிறுவனமாகும்.
# தேசிய கூட்டுறவு வளர்ச்சி வாரியம்

## நோக்கங்கள்

வேளாண் விளைபொருட்கள், உணவுப் பொருட்கள், தொழில்துறை பொருட்கள், கால்நடைகள் மற்றும் சில அறிவிக்கப்பட்ட பொருட்கள் மற்றும் சேவைகளின் உற்பத்தி, பதப்படுத்துதல், சந்தைப்படுத்துதல், சேமிப்பு, ஏற்றுமதி மற்றும் இறக்குமதிக்கான திட்டங்களை கூட்டுறவு கொள்கைகள் மற்றும் அதனுடன் தொடர்புடைய அல்லது தொடர்புடைய விஷயங்களில் திட்டமிட்டு ஊக்குவித்தல் ஆகும்.